**Bærum SP - Næringspolitiske saker Et bilde som inneholder Font, logo, Grafikk, symbol

Automatisk generert beskrivelse**

Vi i Bærum SP ønsker at kommunen vår skal være attraktiv for både små, mellomstore og store bedrifter. Bærum kommune har et allsidig næringsliv spredt utover hele kommunen. For alle gjelder det at utvikling av kollektivtrafikk, veinett og parkeringsmuligheter er viktig, og dette kommer vi til å jobbe aktivt med fremover. Synliggjøring av næringsplanen til kommunen må også bli bedre, slik at denne kan tas aktivt i bruk, og på den måten legge til rette for bærekraftig næringsutvikling i hele kommunen vår.

Målet til Bærum SP er at det fortsatt må legges til rette for nyetableringer i alle bransjer, for at flest mulig kan ha sin arbeidsplass i Bærum. Jordbruk og skogbruk er en viktig del av næringslivet i kommunen vår som vi må opprettholde og utvikle for fremtiden. Her tenker vi vern gjennom bruk, og det må legges til rette for at disse næringene skal ha langsiktighet og gode driftsvilkår.

Når det gjelder inkludering så er vårt synspunkt at alle som ønsker å jobbe, skal få muligheten til det. Derfor må det være tett samarbeid mellom kommune og næringsliv for å støtte opp om inkludering av alle grupper i kommunen vår. Dette kan være eksempelvis personer med spesielle behov, eller lærlinger som skal inn i sin første jobb.

Bærum Senterparti har stor tro på fremtiden for næringslivet vårt, og vi skal kjempe for realistiske rammevilkår som gjør det mulig å lykkes, både for næringslivet og enkeltmenneskene, i hele kommunen.

**Olav Christian Efskin Løken, Bærum SP.**